Holguín
Holguín je grad, općina i središte istoimene provincije na Kubi. Nakon Havane, Santiaga de Cube i Camagüeyja, Holguín je četvrti najveći grad na Kubi.

Historija

Holguín je osnovan 1545. godine kao San Isidoro de Holguín, a nazvan je po generalu Garcíji Holguínu, španjolskom časniku koji je osnovao grad. Do 1976. godine, grad je pripadao sada ukinutoj provinciji Oriente.

Stanovništvo

Prema procjeni iz 2011. godine, u općini je živjelo 346,191 stanovnika:

Po procjeni iz 2004. godine, opština Holguín je imala 326,740 stanovnika Ukupne površine od 666 km², općina ima prosječnu gustoću stanovništva od 528 st/km.

Infrastruktura

U Holguínu postoji nekoliko malih gradskih parkova, od kojih je Calixto García najbliži centru. U njegovoj blizini se nalaze umjetničke galerije Centro Provincial de Arte i Bayado, biblioteka, klub Casa de la Trova, bioskop Martí, teatar Eddy Suñol, muzej La Periquera, naučni muzej te povijesni muzej. S brda Loma de la Cruz, gdje se nalazi velika statua Isusovog raspeća i do kojeg se dolazi uspinjanjem uz 465 stepenica, može se vidjeti čitav grad.

Holguín ima stadion za bejzbol. Aerodrom Frank País povezuje Holguín s Havanom i nekoliko drugih svjetskih gradova.

Općina je podijeljena na naselja Aguarás, Aguas Claras, Alcalá, Arroyo Blanco del Sur, Báguanos, Cabezuelas, Cacocún, Calderón, Camazán, Cauto del Cristo, Corralillo, Cruces de Purnio, Damián, Floro Pérez,Gibara, Guabasiabo, Guayabal, Guirabo, Haticos del Purial, La Aguada, La Cuaba, La Palma, La Rioja, Las Calabazas, Managuaco, Melones, Norte, Omaja, Purnio, San Agustín, San Andrés, San Francisco, San Juan, San Lorenzo, Santa Rita, Sur, Tacámara, Tasajeras, Uñas, Uñitas, Velasco, Yareyal i Yayal.

Glavna visokoškolska ustanova u gradu je Univerzitet u Holguínu.

Gospodarstvo

U Holguínu se nalazi pivnica Cerveceria Bucanero, koja je udružena sa kanadskom pivnicom Labatt. Proizvodi tri robne marke piva (Bucanero, Cristal i Mayabe), koje se prodaju za kubanske pezose.

U blizini Holguína se nalaze svjetski poznati centri za odvikavanje od narkotika, Villa El Quinque i the Villa El Cocal, koje posjećuju pacijenti iz cijelog svijeta. Argentinski nogometaš Diego Maradona se liječio upravo ovdje, na poziv tadašnjeg kubanskog predsjednika Fidela Castra.

Poznati stanovnici

Manny Vazquez, kubanski umjetnik i pisac
Faustino Oramas, kubanski kompozitor i glazbenik
Mario Kindelán, boksač i osvajač olimpijskog zlata
Eglise Gutiérrez, operna pjevačica
Reinaldo Arenas, pisac
Oscar Hijuelos, kubansko američki dobitnik Pulitzerove nagrade
Puntillita (Manuel Licea), pjevač
Delfin Pratts, pjesnik
Aroldis Chapman, bejzbolaš

Pobratimljeni gradovi

 Etobicoke, Ontario, Kanada
 Santa Fe, New Mexico, Sjedinjene Države 
 Saltillo, Coahuila, Meksilo
 Allahabad, Uttar Pradesh, Indija
 Yazd, Yazd, Iran

Vidi i
Holguín (provincija)
Univerzitet u Holguínu

Reference

Vanjske poveznice

 Holguín Web portal 
English-language city guide
Holguin beaches guide 
Holguin Cuba  
Cuba Holguin
Holguin  
Casa particular website - English city guide and photos 

Gradovi na Kubi
Općine na Kubi